Ինչպես մեզ հաջողվեց պարզել, այս շենքում որպես հիմնական սեփականատեր հանդես է գալիս պատգամավոր Միքայել Մելքումյանը: Պատգամավորը խուսափում է խոսել իր կողմից սեփականաշնորհված տարածքների մասին, երբեմն էլ ասում, թե տեղեկությունները չեն համապատասխանում իրականությանը: Սակայն դժվար չէր անցնել հարկից հարկ, կամ էլ` մոտենալ այստեղ ծառայություն մատուցող որոշ մարդկանց և ճշտել, որ շենքը պատկանում է հենց այս պատգամավորին, ով սեփականատեր դառնալու պահին պատգամավոր չէր, այլ պետական տնտեսագիտական համալսարանի դասախոս, ում մասին ուսանողներն այնքան էլ լավ բաներ չեն խոսում…